|  |
| --- |
| PRITARTA |
| Klaipėdos miesto savivaldybės |
| tarybos 2017 m. spalio 19 d. |
| sprendimu Nr. T2-232 |

**KETINIMŲ PROTOKOLAS**

**2017 m. spalio d. Nr.**

**Klaipėdos universitetas** (toliau – Universitetas), atstovaujamas rektoriaus Eimučio Juzeliūno, ir

**Klaipėdos miesto savivaldybė** (toliau – Savivaldybė), atstovaujama mero Vytauto Grubliausko,

toliau kiekvienas atskirai vadinami Šalimi, kartu vadinami Šalimis,

atsižvelgdami į vykdomą aukštojo mokslo pertvarką bei rengiamą Klaipėdos regiono proveržio strategiją,

pripažindami aukštojo mokslo reikšmę darniam regiono vystymuisi,

siekdami Vakarų Lietuvos regione užtikrinti aukštojo mokslo ir studijų kokybę, kuri tenkintų augančio Klaipėdos regiono poreikius,

sudarė šį ketinimų protokolą.

**I. KETINIMŲ PROTOKOLO TIKSLAI**

1. Šalys, pasirašydamos šį ketinimų protokolą, sutinka glaudžiai bendradarbiauti siekdamos bendro tikslo – savarankiškai veikiančio, Baltijos jūros regione lyderiaujančio Universiteto, kuris prisidėtų prie Lietuvos, kaip jūrinės valstybės, ekonominio augimo, sveikos aplinkos, socialinės ir kultūrinės darnos užtikrinimo.
2. Savivaldybė, siekdama paremti savarankiško Universiteto išsaugojimą, išreiškia suinteresuotumą, pagal galimybes, sujungti žmogiškuosius ir finansinius išteklius, ieškoti formų tapti partneriais ar investuotojais vystant Universitetą.
3. Universitetas, siekdamas efektyvinti Universiteto veiklą, sieks įtraukti Savivaldybę į Universiteto valdymą.

**II. BAIGIAMOSIOS NUOSTATOS**

1. Šis ketinimų protokolas įsigalioja nuo pasirašymo dienos.
2. Šis ketinimų protokolas neturi būti laikomas Šalių įsipareigojimu bendradarbiauti ar pasirašyti teisiškai įpareigojančius susitarimus ir turi būti traktuojamas tik kaip Šalių ketinimų deklaracija, kol nėra priimti atitinkami reikalingi Šalių organų sprendimai dėl tokių įsipareigojimų prisiėmimo.
3. Šis ketinimų protokolas sudarytas 2 (dviem) originaliais egzemplioriais, po vieną kiekvienai Šaliai.

|  |  |
| --- | --- |
| **Klaipėdos universitetas** | **Klaipėdos miesto savivaldybė** |
| Herkaus Manto g. 84,9229 KlaipėdaTel. (8 46) 39 89 08Juridinio asmens kodas 211951150 el. p. klaipedos.universitetas@ku.lt | Liepų g. 11, 91502, KlaipėdaTel. (8 46) 39 60 66Juridinio asmens kodas 188710823el. p. info@klaipeda.lt |

Rektorius Meras

**Eimutis Juzeliūnas Vytautas Grubliauskas**